મેકિંગ સમયે શું, એ પહેલાં જ તોડવાનું શરૂ કરી દીધું હતું. એક કિસ્સો કહું તમને. મારા એક મિત્ર છે બૉલીવુડના બહુ જ સારા અને ફેમસ રાઇટર. આપણા ગુજરાતી છે અને ગુજરાતી તેમની રોજિંદી જબાન છે. મેં તેમને ફિલ્મનો સ્ક્રીનપ્લે લખવા માટે કહ્યું. એક જ ઝાટકે તેમણે હા પાડી દીધી, પણ જેવી ખબર પડી કે ગુજરાતી ફિલ્મની વાત છે કે ગાયબ થઈ ગયા. થોડા દિવસ પછી મેસેજ આવ્યો. જેમાં લખ્યું હતું - યાર, તારી ફિલ્મના રાઇટિંગના જેટલા પૈસા મળશે એટલા તો મને ટીવી-સિરિયલના એક એપિસોડમાંથી મળી જાય... માય હમ્બલ રિક્વેસ્ટ, તું પણ આ બધું મૂકી દે, નથી બનાવવી ગુજરાતી ફિલ્મ.